Халыкара йөзү федерациясе

Халыкара йөзү федерациясе (фр. Fédération Internationale de Natation, кыскартылган FINA/ФИНА) — алты су спорт төре буенча халыкара күләмдәге җитәкче орган: йөзү, суга сикерү, ачык суда йөзү, синхрон йөзү, су полосы һәм хай-дайвинг. Штаб-квартирасы Лозанна шәһәрендә (Швейцария) урнашкан. Төп максатлар FINA биш төп максатны күздә тота: бөтен дөнья буенча йөзү үсешенә төрле яклап булышлык итү һәм этәргеч бирү; халыкара мөнәсәбәтләр үсешенә булышлык итү һәм этәргеч бирү; йөзү, ачык суда йөзү, суга сикерү, су полосы, синхрон йөзү, хай-дайвинг буенча ярышлар уздыру өчен, шул исәптән, ветераннар арасында да, бердәм кагыйдәләр кабул итү; FINA эгидасы астында дөнья чемпионатлары һәм бүтән чаралар оештыру; бөтен дөнья буенча спорт йөзү объектларының санын арттыру. Сылтамалар http://kazan2015.com/tat/fina 2015 елның 29 март көнендә архивланган http://www.fina.org/